Nóg 'n groepverkragting ruk Indië | Nuus24
Nieu-Delhi – Indiese polisiebeamptes sê hulle het ses mans in hegtenis geneem in verband met nóg ‘n groepverkragting wat op ‘n bus in die land plaasgevind het.Die voorval kom slegs vier weke nadat ‘n 24-jarige mediese student op ‘n bus in Nieu-Delhi verkrag is. Sy het later weens haar beserings in ‘n hospitaal omgekom. Polisiebeamptes sê ‘n 29-jarige vrou het Vrydag ‘n bus na haar tuisdorp in die noorde van die staat Punjab gehaal, toe die aanval gebeur het. Sy was die enigste passasier in die voertuig.Die bestuurder en kondukteur het die vrou na bewering na ‘n afgeleë plek geneem en haar na ‘n gebou gevat, waar die mans en vyf vriende haar om die beurt verkrag het.Volgens die polisie het hulle Saterdag ses verdagtes vasgetrek. Hulle is steeds op soek na nog ‘n man. Die omvang van die slagoffer se beserings is in die stadium nog nie bekend nie.Volg Nuus24 op Twitter - Sapa - AP